ddrg/super_eurlex huggingface dataset:
Official Journal L 236 , 23/09/2003 P. 0829 - 0829



5. IASCACH 31992 R 3760: Rialachán (CEE) Uimh. 3760/92 ón gComhairle an 20 Nollaig 1992 ag bunú córas Comhphobail le haghaidh iascaigh agus dobharshaothraithe (IO L 389, 31.12.1992, lch. 1), mar atá arna leasú go deireanach le: - 31998 R 1181: Rialachán (CE) Uimh. 1181/98 ón gComhairle an 4.6.1998 (IO L 164, 9.6.1998, lch. 1). Beidh feidhm ag Rialachán (CEE) Uimh. 3760/92 maidir leis an Laitvia faoi réir na bhforálacha sonracha seo a leanas. Déanfar an scair d'áraigh iascaireachta an Chomhphobail atá le cionroinnt ar an Laitvia, i gcás stoc atá faoi rialú ag teorainn ghabhála, a bhunú de réir speicis agus creasa mar a leanas: Speiceas | Limistéar CITM nó CIIMB | Scaireanna na Laitvia (%) | Scadán | III b, c, d [3] amach ó "Aonad Bainistíochta 3" de CIIMB | 7,280 | Sprot | III b, c, d [3] | 13,835 | Bradán | III b, c, d [3] amach ó Fhoroinn 32 de CIIMB | 13,180 | Trosc | III b, c, d [3] | 7,126 | Bainfear leas as na scaireanna sin don chéad chionroinnt árach iascaireachta ar an Laitvia i gcomhréir leis an nós imeachta dá bhforáiltear in Airteagal 8(4) de Rialachán (CEE) Uimh. 3760/92. Ina theannta sin, déanfar scair na Laitvia d'áraigh iascaireachta an Chomhphobail i Limistéar Rialúcháin NAFO a chinneadh tríd an gComhairle ag gníomhú di trí thromlach cáilithe ar thogra ón gCoimisiún, ar bhonn na cothromaíochta i bhfeidhm i NAFO le linn na tréimhse díreach roimh dháta an aontachais [3] Uiscí an Chomhphobail. --------------------------------------------------
Official Journal L 236 , 23/09/2003 P. 0809 - 0809



C. AN TRUAILLIÚ TIONSCLAÍOCH A RIALÚ AGUS BAINISTÍOCHT BHAOIL 32001 L 0080: Treoir 2001/80/CE ó Pharlaimint na hEorpa agus ón gComhairle an 23 Deireadh Fómhair 2001 maidir le hastaíochtaí truailleán áirithe san aer ó ollghléasraí dócháin a theorannú (IO L 309, 27.11.2001, lch. 1). De mhaolú ar Airteagal 4(1) agus cuid A d'Iarscríbhinn III de Threoir 2001/80/CE, beidh feidhm i bPoblacht na Seice go dtí an 31 Nollaig 2007 ag na luachanna teorantacha astaíochta do dhé-ocsaíd sulfair coire K4 de ghléasra téimh Přerov agus maidir le coire K11 de ghléasra Nová Huť. --------------------------------------------------
Official Journal L 236 , 23/09/2003 P. 0984 - 0984



42. Dearbhú ó Phoblacht na Slóivéine maidir le beach dhúchasach na Slóivéine Apis mellifera Carnica (kranjska čebela) Ós rud é go bhfuil an fospeiceas Slóivéineach den bheach mheala Apis mellifera Carnica (dá ngairtear freisin "kranjska čebela", "Carniolan bee", "Krainer Biene", "Carnica", agus "Kärntner Biene") ina dhaonra ainmhí dúchasach i bPoblacht na Slóivéine, Ag féachaint do na céadta bliain d'iarrachtaí leanúnacha chun an bheach dhúchasach a choimeád ar marthain agus a roghnú ar chríoch na Slóivéine láithrí, arb é is aidhm dóibh freisin a caomhnú mar ábhar géiniteach dúchasach agus arb é is toradh orthu daonra beach meala a bheith ann atá cobhsaithe go géiniteach agus atá ar cothrom, Ag féachaint don sár-riachtanas an daonra dúchasach beach meala seo gona saintréithe suntasacha a chaomhnú agus rannchuidiú amhlaidh leis an mbithéagsúlacht a choimeád ar bun, Dearbhaíonn Poblacht na Slóivéine go bhfuil sé d'intinnn aici leanúint de gach beart iomchuí is gá a chur i bhfeidhm chun caomhnú an Apis mellifera Carnica dúchasach ar chríocha Phoblacht na Slóivéine a áirithiú. Meabhraíonn Poblacht na Slóivéine gur ardaigh sí an tsaincheist seo sa chaibidlíocht ar an aontachas agus gur chuir an tAontas Eorpach i bhfios go láidir gur féidir bearta náisiúnta a ghlacadh ar bhonn Airteagal 30 den Chonradh, faoi réir phrionsabal na comhréireachta, agus nár ghá an tsaincheist a áireamh sa chaibidlíocht. --------------------------------------------------
Official Journal L 236 , 23/09/2003 P. 0257 - 0258



II. GAIRMEACHA DLÍ 1. 31977 L 0249: Treoir 77/249/CEE ón gComhairle an 22 Márta 1977 chun feidhmiú éifeachtach na saoirse chun seirbhísí a sholáthar ag dlíodóirí a éascú (IO L 78, 26.3.1977, lch. 17), mar atá arna leasú le: - 11979 H: An Ionstraim i dtaobh coinníollacha aontachais agus oiriúnuithe na gConarthaí — Aontachas na Poblachta Heilléanaí (IO L 291, 19.11.1979, lch. 17), - 11985 I: An Ionstraim i dtaobh coinníollacha aontachais agus oiriúnuithe na gConarthaí — Aontachas Ríocht na Spáinne agus Phoblacht na Portaingéile (IO L 302, 15.11.1985, lch. 23), - 11994 N: An Ionstraim i dtaobh coinníollacha aontachais agus oiriúnuithe na gConarthaí — Aontachas Phoblacht na hOstaire, Phoblacht na Fionlainne agus Ríocht na Sualainne (IO C 241, 29.8.1994, lch. 21), Cuirtear an méid seo a leanas le hAirteagal 1(2): "Czech Republic | Advokát | Estonia | Vandeadvokaat | Cyprus | Δικηγόρος | Latvia | Zvērināts advokāts | Lithuania | Advokatas | Hungary | Ügyvéd | Malta | Avukat/Prokuratur Legali | Poland | Adwokat/Radca prawny | Slovenia | Odvetnik/Odvetnica | Slovakia | Advokát/Komerčný právnik" | . 2. 31998 L 0005: Treoir 98/5/CE ó Pharlaimint na hEorpa agus ón gComhairle an 16 Feabhra 1998 chun cleachtadh ghairm an dlíodóra ar bhonn buan i mBallstát seachas an Ballstát ina bhfuarthas an cháilíocht a éascú (IO L 77, 14.3.1998, lch. 36). In Airteagal 1(2)(a), cuirtear isteach an méid seo a leanas idir na hiontrálacha a bhaineann leis an mBeilg agus leis an Danmhairg: "Czech Republic Advokát" , agus, idir na hiontrálacha a bhaineann leis an nGearmáin agus leis an nGréig: "Estonia Vandeadvokaat" , agus, idir na hiontrálacha a bhaineann leis an Iodáil agus le Lucsamburg: "Cyprus Δικηγόρος Latvia Zvērināts advokāts Lithuania Advokatas" agus, idir na hiontrálacha a bhaineann le Lucsamburg agus leis an Ísiltír: "Hungary Ügyvéd Malta Avukat/Prokuratur Legali" agus, idir na hiontrálacha a bhaineann leis an Ostair agus leis an bPortaingéil: "Poland Adwokat/Radca prawny" agus, idir na hiontrálacha a bhaineann leis an bPortaingéil agus leis an bhFionlainn: "Slovenia Odvetnik/Odvetnica Slovakia Advokát/Komerčný právnik" . --------------------------------------------------
Official Journal L 236 , 23/09/2003 P. 0974 - 0974



4. Dearbhú Comhpháirteach ó Phoblacht na Seice agus ó Phoblacht na hOstaire maidir lena gcomhaontú déthaobhach a bhaineann leis an ngléasra cumhachta núicléiche in Temelin Déanfaidh Poblacht na Seice agus Poblacht na hOstaire a gcuid oibleagáidí déthaobhacha faoi "Conclúidí an Phróisis Melk agus na torthaí a leanann uathu" an 29 Samhain 2001 arna nglacadh go frithpháirteach a chomhall. --------------------------------------------------
B. BAINISTÍOCHT DRAMHAÍOLA

1. 31993 R 0259: Rialachán (CEE) Uimh. 259/93 ón gComhairle an 1 Feabhra 1993 maidir le loingsiú dramhaíola a mhaoirsiú agus a rialú laistigh den Chomhphobal Eorpach agus isteach ann agus amach as (IO L 30, 6.2.1993, lch. 1), mar atá arna leasú go deireanach le:

- 32001 R 2557: Rialachán (CE) Uimh. 2557/2001 ón gCoimisiún an 28.12.2001 (IO L 349, 31.12.2001, lch. 1).

(a) Go dtí an 30 Deireadh Fómhair 2010, cuirfear in iúl do na húdaráis inniúla gach loingsiú dramhaíola chuig an tSlóivéin lena hathghabháil atá liostaithe in Iarscríbhinní II, III agus IV de Rialachán (CEE) 259/93 agus loingsithe dramhaíola nach bhfuil liostaithe sna hIarscríbhinní sin agus próiseálfar iad ar cothrom le hAirteagail 6, 7 agus 8 den Rialachán.

(b) De mhaolú ar Airteagal 7(4) de Rialachán (CEE) 259/93, déanfaidh na húdaráis inniúla agóid i gcoinne loingsithe dramhaíola lena hathghabháil atá liostaithe in Iarscríbhinní II, III agus IV den Rialachán agus i gcoinne loingsithe dramhaíola lena hathghabháil nach bhfuil liostaithe sna hIarscríbhinní sin arb é a gceann scríbe áis a thairbhíonn de mhaolú sealadach ar forálacha áirithe de Threoracha 94/97/CE [4] maidir le dramhaíl chontúirteach a loscadh, 96/61/CE [5] maidir le rialú iomlánaithe ar an truailliú, 2000/76/CE [6] maidir le dramhaíl a loscadh agus 2001/80/CE [7] maidir le hastaíocht truailleán áirithe san aer ó ollghléasraí dócháin a theorannú, le linn na tréimhse ina gcuirtear an maolú sealadach i bhfeidhm maidir leis an áis chinn scríbe.

2. 31994 L 0062: Treoir 94/62/CE ó Pharlaimint na hEorpa agus ón gComhairle an 20 Nollaig 1994 maidir le pacáistiú agus dramhaíl pacáistithe (IO L 365, 31.12.1994, lch. 10).

De mhaolú ar Airteagal 6 (1)(a) de Threoir 94/62/CE, bainfidh an tSlóvaic amach na spriocanna foriomlána athghabhála do na hábhair pacáistithe seo a leanas faoi cheann an 31 Nollaig 2007 i gcomhréir leis na spriocanna idirmheánacha seo a leanas:

- miotail a athchúrsáil: 7% de réir meáchain faoi cheann dháta an aontachais, 9% faoi cheann 2004, 11% faoi cheann 2005 agus 13% faoi cheann 2006;

- sprioc foriomlán athghabhála: 34% de réir meáchain faoi cheann dháta an aontachais, 39% faoi cheann 2004, 43% faoi cheann 2005 agus 47% faoi cheann 2006.

[4] IO L 365, 31.12.1994, lch. 34.

[5] IO L 257, 10.10.1996, lch. 26.

[6] IO L 309, 27.11.2001, lch. 1.

[7] IO L 309, 27.11.2001, lch. 1.

--------------------------------------------------
Official Journal L 236 , 23/09/2003 P. 0978 - 0978



21. Dearbhú Comhpháirteach Ginearálta Cuireann na Ballstáit láithreacha i bhfios go láidir nach féidir na Dearbhuithe atá i gceangal leis an Ionstraim Chríochnaitheach a léiriú ná a chur i bhfeidhm ar dhóigh atá bunoscionn le hoibleagáidí na mBallstát a eascraíonn ón gConradh agus ón Ionstraim Aontachais. Tugann na Ballstáit láithreacha dá n-aire go ngéilleann an Coimisiún go hiomlán don mhéid thuas. --------------------------------------------------
Official Journal L 236 , 23/09/2003 P. 0658 - 0658



13. GNÓTHAIS BHEAGA AGUS MHEÁNMHÉIDE 32000 D 0819: Cinneadh 2000/819/CE ón gComhairle an 20 Nollaig 2000 maidir le clár ilbhliantúil le haghaidh fiontair agus fiontraíochta agus go háirithe le haghaidh gnóthas beag agus meánmhéide (GBM) (2001-2005) (IO L 333, 29.12.2000, lch. 84). In Airteagal 6: (a) scriostar an tríú fleasc seo a leanas: "— Cyprus, funded by additional appropriations in accordance with procedures to be agreed with that country;" (b) scriostar an méid seo a leanas sa cheathrú fleasc: "Malta and". --------------------------------------------------
1. SAORGHLUAISEACHT EARRAÍ

1. 32001 L 0082: Treoir 2001/82/CE ó Pharlaimint na hEorpa agus ón gComhairle an 6 Samhain 2001 maidir leis an gcód Comhphobail a bhaineann le táirgí míochaine tréidliachta (IO L 311, 28.11.2001, lch. 1).

Údaruithe margaíochta do na táirgí cógaisíochta atá ar an liosta (i bhFoscríbhinn A a ghabhann leis an Iarscríbhinn seo mar atá arna sholáthar ag an Liotuáin in aon teanga amháin) arna n-eisiúint faoi dhlí na Liotuáine roimh dháta an aontachais, fanfaidh siad, de mhaolú ar na ceanglais cháilíochta, sábháilteachta agus éifeachtúlachta atá leagtha síos i dTreoir 2001/82/CE, bailí go dtí go ndéanfar iad a athnuachan i gcomhlíonadh an acquis agus i gcomhréir leis an amchlár atá leagtha amach sa liosta thuasluaite, nó go dtí an 1 Eanáir 2007, cibé acu is túisce. D'ainneoin fhorálacha Theideal III, Caibidil 4, den Treoir, ní thairbheoidh údaruithe margaíochta arna bhfolú ag an maolú seo d'aitheantas frithpháirteach sna Ballstáit.

2. 32001 L 0083: Treoir 2001/83/CE ó Pharlaimint na hEorpa agus ón gComhairle an 6 Samhain 2001 maidir leis an gcód Comhphobail a bhaineann le táirgí míochaine d'úsáid an duine (IO L 311, 28.11.2001, lch. 67).

Údaruithe margaíochta do na táirgí cógaisíochta atá ar an liosta (i bhFoscríbhinn A a ghabhann leis an Iarscríbhinn seo mar atá arna sholáthar ag an Liotuáin in aon teanga amháin) arna n-eisiúint faoi dhlí na Liotuáine roimh dháta an aontachais, fanfaidh siad, de mhaolú ar na ceanglais cháilíochta, sábháilteachta agus éifeachtúlachta atá leagtha síos i dTreoir 2001/83/CE, bailí go dtí go ndéanfar iad a athnuachan i gcomhlíonadh an acquis agus i gcomhréir leis an amchlár atá leagtha amach sa liosta thuasluaite, nó go dtí an 1 Eanáir 2007, pé acu is luaithe. D'ainneoin fhorálacha Theideal III, Caibidil 4, den Treoir, ní thairbheoidh údaruithe margaíochta arna bhfolú ag an maolú seo d'aitheantas frithpháirteach sna Ballstáit.

--------------------------------------------------
Official Journal L 236 , 23/09/2003 P. 0868 - 0868



A. CÁILÍOCHT AN AEIR 31994 L 0063: Treoir 94/63/CE ó Pharlaimint na hEorpa agus ón gComhairle an 20 Nollaig 1994 maidir le rialú astaíochtaí de chomhdhúile soghalaithe orgánacha (CSO) a thig ó stóráil peitril agus óna dáileadh theirminéil go stáisiúin seirbhíse (IO L 365, 31.12.1994, lch. 24). 1. De mhaolú ar Airteagal 4 agus Iarscríbhinn II de Threoir 94/63/CE, ní bheidh feidhm go dtí an 31 Nollaig 2004 i Málta ag na ceanglais do luchtú agus díluchtú trealaimh ag teirminéil maidir le 4 droichead iompair ag teirminéil i dtollán Enemalta a bhfuil acu tríchur is lú ná 25000 tona in aghaidh na bliana. 2. De mhaolú ar Airteagal 5 de Threoir 94/63/CE, ní bheidh feidhm go dtí an 31 Nollaig 2004 i Málta ag na ceanglais do choimeádáin shoghluaiste atá ann ag teirminéil maidir le 25 tancaer bóthair. 3. De mhaolú ar Airteagal 6 agus Iarscríbhinn III de Threoir 94/63/CE, ní bheidh feidhm i Málta ag na ceanglais do luchtú i bhfearais stórála atá ann ag stáisiúin seirbhíse: - go dtí an 31 Nollaig 2004 maidir le 61 stáisiún seirbhíse a bhfuil acu tríchur is mó ná 1000 m3 in aghaidh na bliana; - go dtí an 31 Nollaig 2004 maidir le 13 stáisiún seirbhíse a bhfuil acu tríchur is mó ná 500 m3 in aghaidh na bliana; - go dtí an 31 Nollaig 2004 maidir le 8 stáisiún seirbhíse a bhfuil acu tríchur nach mó ná 500 m3 in aghaidh na bliana. --------------------------------------------------
Official Journal L 236 , 23/09/2003 P. 0065 - 0067



F. TEICSTÍLÍ AGUS COISBHEART 1. 31994 L 0011: Treoir 94/11/CE ó Pharlaimint na hEorpa agus ón gComhairle an 23 Márta 1994 maidir le comhfhogasú fhorálacha reachtaíochta, rialúcháin agus riaracháin na mBallstát a bhaineann le lipéadú na n-ábhar arna n-úsáid sna príomh-mhíreanna de choisbheart atá ar díol don tomhaltóir (IO L 100, 19.4.1994, lch. 37). (a) I bpointe 1 (a) d'Iarscríbhinn I, cuirtear an méid seo a leanas isteach i ndiaidh "P Parte superior" : "CZ | Vrch | EST | Pealne | LV | Virsa | LT | Viršus | HU | Felsőrész | M | Wiċċ | PL | Wierzch | SI | Zgornji del | SK | Vrch"; | (b) I bpointe 1 (b) d'Iarscríbhinn I, cuirtear an méid seo a leanas isteach i ndiaidh "P Forro e Palmilha" : "CZ | Podšívka a stélka | EST | Vooder ja sisetald | LV | Odere un ieliekamā saistzole | LT | Pamušalas ir įklotė | HU | Bélés és fedőtalpbélés | M | Inforra u suletta | PL | Podszewka z wyściółką | SI | Podloga in vložek (steljka) | SK | Podšívka a stielka"; | (c) I bpointe 1(c) d'Iarscríbhinn I, cuirtear an méid seo a leanas isteach i ndiaidh "P Sola" : "CZ | Podešev | EST | Välistald | LV | Ārējā zole | LT | Padas | HU | Járótalp | M | Pett ta' barra | PL | Spód | SI | Podplat | SK | Podošva"; | (d) I bpointe 2(a)(i) d'Iarscríbhinn I, cuirtear an méid seo a leanas isteach i ndiaidh "P Couros e peles curtidas" : "CZ | Useň | EST | Nahk | LV | Āda | LT | Oda | HU | Bőr | M | Ġilda | PL | Skóra | SI | Usnje | SK | Useň"; | (e) I bpointe 2(a)(ii) d'Iarscríbhinn I, cuirtear an méid seo a leanas isteach i ndiaidh "P Couro revestido" : "CZ | Povrstvená useň | EST | Kaetud nahk | LV | Pārklāta āda | LT | Padengta oda | HU | Bevonatos bőr | M | Ġilda miksija | PL | Skóra pokryta | SI | Krito usnje | SK | Povrstvená useň"; | (f) I bpointe 2(b) d'Iarscríbhinn I, cuirtear an méid seo a leanas isteach i ndiaidh "P Téxteis" : "CZ | Textilie | EST | Tekstiil | LV | Tekstilmateriāls | LT | Tekstilė | HU | Textil | M | Tessut | PL | Materiał włókienniczy | SI | Tekstil | SK | Textil"; | (g) I bpointe 2(c) d'Iarscríbhinn I, cuirtear an méid seo a leanas isteach i ndiaidh "P Outros materiais" : "CZ | Ostatní materiály | EST | Teised materjalid | LV | Citi materiāli | LT | Kitos medžiagos | HU | Egyéb anyag | M | Materjal ieħor | PL | Inny materiał | SI | Drugi materiali | SK | Iný materiál". | 2. 31996 L 0074: Treoir 96/74/CE ó Pharlaimint na hEorpa agus ón gComhairle an 16 Nollaig 1996 maidir le hainmneacha teicstílí (IO L 32, 3.2.1997, lch. 38), mar atá arna leasú le: - 31997 L 0037: Treoir ón gCoimisiún 97/37/CE an 19.6.1997 (IO L 169, 27.6.1997, lch. 74). Cuirtear an méid seo a leanas isteach in Airteagal 5(1): "— "střižní vlna", — "uus vill", — "pirmlietojuma vilna" oder "cirptā vilna", — "natūralioji vilna", — "élőgyapjú", — "suf verġni", — "żywa wełna", — "runska volna", — "strižná vlna"." --------------------------------------------------
Airteagal 2

1. Déanfaidh na hArdpháirtithe Conarthacha daingniú ar an gConradh seo i gcomhréir lena rialacha bunreachtúla faoi seach. Taiscfear na hionstraimí daingniúcháin le Rialtas Phoblacht na hIodáile lá nach déanaí ná an 31 Nollaig 2004.

2. Tiocfaidh an Conradh seo i bhfeidhm ar an 1 Bealtaine 2004 ar chuntar go mbeidh na hionstraimí daingniúcháin go léir taiscthe roimh an dáta sin.

Ar a shon sin, mura mbeidh na Stáit dá dtagraítear in Airteagal 1(1) tar éis a n-ionstraimí daingniúcháin a thaisceadh i dtráth cuí, tiocfaidh an Conradh i bhfeidhm do na Stáit sin a rinne an taisceadh sin. Sa chás sin, ag gníomhú di d'aon toil, cinnfidh Comhairle an Aontais Eorpaigh láithreach cad iad na hoiriúnuithe nach foláir a dhéanamh ar Airteagal 3 den Chonradh seo agus ar Airteagail 1, 6(6), 11 go 15, 18, 19, 25, 26, 29 go 31, 33 go 35, 46 go 49, 58 agus 61 den Ionstraim Aontachais, ar Iarscríbhinní II go XV agus a bhFoscríbhinní a ghabhann leis an Ionstraim sin agus ar Phrótacail 1 go 10 atá i gceangal léi; féadfaidh sí chomh maith, ag gníomhú di d'aon toil, a dhearbhú go bhfuil na forálacha sin den Ionstraim réamhluaite, lena n-áirítear a hIarscríbhinní, a Foscríbhinní agus a Prótacail, a thagraíonn go sainráite do Stát nár thaisc a ionstraim dhaingniúcháin, imithe i léig, nó féadfaidh sí na forálacha sin a oiriúnú.

3. D'ainneoin mhír 2, féadfaidh institiúidí an Aontais na bearta dá dtagraítear in Airteagail 6(2), an dara fomhír, 6(6), and dara fomhír, 6(7), and dara fomhír agus and tríú fomhír, 6(8), an dara fomhír agus an tríú fomhír, 6(9) and tríú fomhír, 21, 23, 28(1), 32(5), 33(1), 33(4), 33(5), 38, 39, 41, 42 agus 55 go 57 den Ionstraim Aontachais in Iarscríbhinní III go XIV a ghabhann leis an Ionstraim sin, agus i bPrótacal 2, in Airteagal 6 de Phrótacal 3, in Airteagal 2(2) de Phrótacal 4, i bPrótacal 8 agus in Airteagail 1, 2 agus 4 de Phrótacal 10 atá i gceangal léi. Ní hiocfaidh na bearta sin i bhfeidhm ach amháin faoi réir an Chonartha seo agus ar an dáta a dtiocfaidh sé i bhfeidhm.

--------------------------------------------------
4. TALMHAÍOCHT

1. 31991 R 2092 Rialachán (CEE) Uimh. 2092/91 ón gComhairle an 24 Meitheamh 1991 maidir le táirgeadh orgánach táirgí talmhaíochta agus sonraí ag tagairt dó ar tháirgí talmhaíochta agus earraí bia (IO L 198, 22.7.1991, lch. 1), mar atá arna leasú go deireanach le:

- 32002 R 0473: Rialachán (CE) Uimh. 473/2002 ón gCoimisiún an 15.3.2002 (IO L 75, 16.3.2002, lch. 21).

De mhaolú ar Airteagal 6(1) agus (2) de Rialachán (CEE) Uimh. 2026/91, ceadófar móin intíre a úsáid go neamhtheoranta san fheirmeoireacht orgánach san Eastóin ar feadh tréimhse 18 mí ó dháta an aontachais.

De mhaolú ar Airteagal 6(1) agus (2) de Rialachán (CEE) Uimh. 2026/91, ceadófar sármhanganáit photaisiam a úsáid chun gach barra agus ithir a chóireáil san fheirmeoireacht orgánach san Eastóin ar feadh tréimhse 18 mí ó dháta an aontachais

De mhaolú ar Airteagal 6(1), (2) agus (3) de Rialachán (CEE) Uimh. 2026/91, ceadófar síolta agus ábhar iomadaithe fásúil nach dtáirgtear tríd an modh orgánach táirgthe a úsáid san fheirmeoireacht orgánach san Eastóin go dtí an 1 Eanáir 2006.

2. 31999 R 1254 Rialachán (CE) Uimh. 1254/1999 ón gComhairle an 17 Bealtaine 1999 maidir le comheagraíocht an mhargaidh i mairteoil agus laofheoil (IO L 160, 26.6.1999, lch. 21), mar atá arna leasú go deireanach le:

- 32001 R 2345 Rialachán (CE) Uimh. 2345/2001 ón gCoimisiún an 30.11.2001 (IO L 315, 1.12.2001, lch. 29)

De mhaolú ar Airteagal 3(f) de Rialachán (CE) Uimh. 1254/1999, féadfaidh an Eastóin go dtí deireadh na bliana 2006 a mheas go bhfuil ba diúil de na póir atá liostaithe in Iarscríbhinn I a ghabhann le Rialachán (CE) Uimh. 2343/1999 ón gCoimisiún ag leagan síos rialacha mionsonraithe chur i bhfeidhm Rialachán (CE) Uimh. 1254/1999 ón gComhairle maidir le comheagraíocht an mhargaidh i mairteoil agus laofheoil a mhéad a bhaineann le scéimeanna préimhe [2] cáilithe don phréimh do bha diúil cáilithe don phréimh do bha diúil faoi Fhoroinn 3 de Rialachán (CE) Uimh. 1254/1999, ar chuntar go bhfuil siad dortha nó inseamhnaithe ag tairbh de phór feola.

3. 31999 R 1255: Rialachán (CE) Uimh. 1255/1999 ón gComhairle an 17 Bealtaine 1999 maidir le comheagraíocht an mhargaidh i mbainne agus táirgí bainne (IO L 160, 26.6.1999, lch. 48), mar atá arna leasú go deireanach le:

- 32002 R 0509: Rialachán (CE) Uimh. 509/2002 ón gCoimisiún an 2 1.3.2002 (IO L 79, 22.3.2002, lch. 15).

De mhaolú ar Airteagal 38(1) de Rialachán (CEE) Uimh. 1255/1999, féadfaidh an Eastóin le linn na bliana margaíochta 2004/2005 íocaíochtaí náisiúnta do bha bainne a dheonú suas go dtí an leibhéal arna dheonú sa bhliain roimh dháta an aontachais.

Tíolacfaidh an Eastóin don Choimisiún tuarascáil maidir leis na bearta státchabhrach sin a chur chun feidhme ina sonraítear foirm na cabhrach agus na méideanna.

[2] IO L 281, 4.11.1999, lch. 30.

--------------------------------------------------
Airteagal 41

Más gá bearta idirthréimhseacha chun an trasdul a éascú ón gcóras atá ann sna Ballstáit nua go dtí an córas a leanfaidh ón gcomhbheartas talmhaíochta a chur i bhfeidhm faoi na coinníollacha atá leagtha amach san Ionstraim seo, glacfaidh an Coimisiún na bearta sin i gcomhréir leis an nós imeachta dá dtagraítear in Airteagal 42(2) de Rialachán Uimh. 1260/2001 ón gComhairle maidir le comheagraíocht na margaí in earnáil an tsiúcra [23], nó, mar is iomchuí, sna hAirteagail chomhfhreagracha de na Rialacháin eile maidir le comheagraíocht na margaí talmhaíochta nó i gcomhréir leis an nós imeachta coiste ábhartha mar a chinntear sa reachtaíocht is infheidhme. Féadfar na bearta idirthréimhseacha dá dtagraítear san Airteagal seo a ghlacadh le linn tréimhse trí bliana ó dháta an aontachais agus ní rachaidh a gcur i bhfeidhm thar an tréimhse sin. Féadfaidh an Chomhairle, ag gníomhú di d'aon toil ar thogra ón gCoimisiún agus tar éis dul i gcomhairle le Parlaimint na hEorpa, an tréimhse sin a fhadú.

Na bearta idirthréimhseacha a bhaineann le cur chun feidhme na n-ionstraimí maidir leis an gcomhbheartas talmhaíochta agus nach bhfuil sonraithe san Ionstraim seo atá riachtanach de thoradh an aontachais, glacfaidh an Chomhairle iad roimh dháta an aontachais ag gníomhú di trí thromlach cáilithe ar thogra ón gCoimisiún nó, nuair a dhéanann siad difear d'ionstraimí arna nglacadh i dtosach ag an gCoimisiún, is é an Coimisiún a ghlacfaidh iad i gcomhréir leis an nós imeachta is gá chun na hionstraimí i dtrácht a ghlacadh.

[23] IO L 178,, 30.6.2001, lch. 1.

--------------------------------------------------
Official Journal L 236 , 23/09/2003 P. 0983 - 0983



40. Dearbhú ó Rialtas Phoblacht na Polainne maidir le léiriú ar an maolú ó na ceanglais atá leagtha síos i dTreoir 2001/82/CE agus i dTreoir 2001/83/CE Measann an Pholainn gur féidir na táirgí cógaisíochta ar an liosta i bhFoscríbhinn A a ghabhann le hIarscríbhinn XII den Ionstraim seo le húdaruithe margaíochta a mhargú sa Pholainn. --------------------------------------------------